ҚАЗАҚСТАН АЙМАҒЫНДАҒЫ БАЛАМАЛЫ ЭНЕРГИЯ КӨЗДЕРІ ЖƏНЕ ОНЫ ПАЙДАЛАНУ МҮМКІНДІКТЕРІ

Дəстүрлі энергия ресурстарының азаюы жəне электроэнергияға тұтынушылықтың өсуінен олардың нарықтық экономикадағы бағасының шарықтауы мəселелерімен анықталады. Бұл үрдістер Қазақстанға да, сондай-ақ барлық мемлекеттерге де тəн. Олардың əсерінен дамыған елдерде, дамушы елдерде қуат тұтыну құрылымы өзгеруде, ал адамзаттың энергияға кажеттілігі жыл сайын артуда. АҚШ, Қытай, Германия жəне Жапония сияқты мемлекеттер көмір-қышқылды энергия көздерін сырттан əкелудің тəуелділігін төмендету мақсатында өздерінің энергетикалық қуат құрылымдарына дəстүрлі емес энергия көздерін енгізуде. Баламалы энергия көздерін қолдау мақстында ұлттық бағдарламалар қабылдануда.

Көптеген елдер экологиялық апаттың алдын алуға, адамдардың денсаулығы мен барлық айтарлықтай теріс əсерінен дəстүрлі энергия көздерін пайдалануды азайтуға ұмтылуда. Балама энергия көздері - Қазақстандық экономика дамуының маңызды аспектісі жəне елдің энергетикалық қауіпсіздігін ұзақ даму мүмкіндігін қамтамасыз етудің факторы.

Пайдалы қазбаларды ары қарай сақтау туралы мəселе орасан ауқымға ие болады. Біздің мемлекет табиғи қорлары өте бай ел ретінде танылған. Мұнай, газ – бүкіл дүние жүзінде ең ірі энергетикалық қорлардың бірі ретінде сыныпталады, бірақ тіпті олардың өзі уақыты келгенде сарқылады, демек өмір үшін жаңа ресурстар табу қажет. Бұл ретте Қазақстаннның жақсы экожүйеге, жер қыртысына жəне орманға ие болуы айғағы басқа елдер алдындағы өзінің ұстанымын айтарлықтай арттырады. Аймақтық энергетикалық саясат ҚР үшін ЭБК дамытудың ажырамас бөлігі болып табылады, бұл ел аймақтарындағы энергетикалық əлеуеттің əрқиылығымен байланысты. Сондықтан республика аумағының энергиямен қамтамасыз етілуіне жəне əлеуетіне байланысты дифференциальды əдістерді қолдану қажет.

Электр энергиясы тапшы оңтүстік жəне батыс аймақтар үшін су жəне күн энергиясын пайдалануды дамыту, солтүстік жəне орталық аймақтарды энергиямен қамтамасыз ету үшін – ішкі нарықты желден өндірілген электр энергиясымен толықтыру. Экономиканың энергетикалық тиімділігіне қол жеткізу мына маңызды қағидалар негізінде мемлекеттік энергетикалық саясатты жүзеге асыруда негізделуі тиіс: Осыған байланысты, қалыптасқан жағдайда энергияның жергілікті қайталама көздерін пайдалану негізінде энергиямен жабдықтауды орталықсыздандыру тұжырымдамасы əсіресе электр энергиясынан тапшылық көріп отырған шалғайдағы аудандар үшін орталықтандырылған энергиямен жабдықтауға қарағанда экономикалық балама бола алады.

Баламалы ресурстарға негізделген (гидроэнергетика, жел энергетикасы, гелиоэнергетика, геотермальды жəне биоотынды энергетика) энергетика халқының тығыздығы аз, ірі аграрлық сектор саналатын, баламалы энергетиканы, əсіресе жел жəне гелиоэнергетиканы дамыту үшін климаттық жəне ауа райы жағдайы қолайлы энергияның көздері көбірек шоғырланған Қазақстан жағдайында анағұрлым тиімді. Қазақстанда осы ресурстарды пайдаланудың əлеуеттік резерві жылына 12 млрд. АҚШ долларына бағаланады. Осы жағынан қарастырғанда, ҚР жан басына шаққандағы қайталамалы энергия ресурстары бойынша əлемде бірінші орын алады. Бұл жағынан алғанда республика аумағы үшін жылу мен электр энергиясы алынатын ЭБК-нің жел энергетикасы, шағын су электр станциялары, күн қондырғылары түрлерінің болашағы зор.